open-index/open-wikipedia-markdown huggingface dataset:
P.C. Reinsnes

**Petter Carl Reinsnes** (vanligvis kalt **P.C. Reinsnes**) (født 4. oktober 1904, død 12. mars 1976) var en norsk politiker (Arbeiderpartiet). Han var ordfører i Sortland kommune, fylkesordfører i Nordland og stortingsrepresentant i to perioder.
## Liv og virke
Petter Ovald Karlsen (senere Petter Carl Reinsnes) var født i bygda Reinsnes i Sortland kommune. Han ble valgt inn i kommunestyret i Sortland høsten 1931, og ble ordfører i 1935. I 1941 ble han avsatt som ordfører av nazistene, og i 1944 måtte han rømme til Sverige. Da krigen var over, kom han tilbake til Sortland, og han virket som ordfører ut 1959. Ved kommunevalget i 1959 gjorde Arbeiderpartiet et dårlig valg, og Reinsnes mistet ordførerposisjonen. Han beholdt imidlertid plassen i kommunestyret. Etter valget i 1963 ble han igjen valgt til ordfører, og han satt som ordfører til og med 1975.

P.C. Reinsnes ble valgt inn på Stortinget i 1957, og satt i to perioder (åtte år), delvis samtidig med at han hadde vervet som ordfører i Sortland. På Stortinget markerte han seg ikke i svært stor grad. Det meste av tida på Stortinget var han medlem i Utenrikskomitéen.

Reinsnes markerte seg særlig som en aktiv og framtidsrettet kommunepolitiker. Det var kommunikasjoner, utdanning og kraftforsyning som sto hans hjerte aller nærmest. Mens han var ordfører, var han ofte i Oslo og ba om penger til ulike prosjekter i kommunen, og det ga resultater. Han ivret for utbygging av veier, fergeruter og senere bruer, han arbeidet for byggingen av en landbruksskole i Vesterålen (Kleiva landbruksskole), og han var styreformann i Vesterålens Kraftlag (nå Vesterålskraft) fra starten i 1939 til han døde i 1976.

Fra 1960 og utover på 1960-tallet tok han initiativet til å knytte øyene i Vesterålen sammen med bruer. Andøybrua og Kvalsaukbrua ble åpnet i 1974, og Sortlandsbrua i 1975. Hadselbrua ble åpnet etter hans død i 1978. Han var styreformann i Vesterålsbruene A/S fra 1970 til han døde. Reinsnes var også engasjert i arbeidet med å få en kortbaneflyplass til Vesterålen. Stokmarknes lufthavn, Skagen ble åpnet i 1972.

P.C. Reinsnes var formann (ordfører) i Nordland fylkesting 1946–1960. Etter fylkeskommuneloven av 1963 var han Nordlands fylkesvaraordfører 1968–1971, og rykket opp til fylkesordfører for resten av året idet Henry Forsaa ble fritatt fra vervet i 1971.

Reinsnes ble tildelt Kongens fortjenstmedalje i gull kort tid før han døde. Han døde 12. mars 1976 av kreft.

26. august 1978 ble en byste av P.C. Reinsnes, laget av kunstneren Nils Aas, avduket utenfor Sortland rådhus. Det skjedde samme dag som Vesterålsbruene ble offisielt åpnet av kong Olav V.

## Referanser


## Eksterne lenker
* 
* Bilde på digitaltmuseum.no
Miguel Serveto

**Miguel Serveto**, også skrevet **Michael Servet**, **Michel Servet** og **Michael Servetus**, (født ca. 1511, død 1553) var en spansk naturvitenskapsmann, lege og religiøs tenker under reformasjonen. Han ble anerkjent for sine vitenskapelige studier, men han ble utsatt for negative reaksjoner både fra katolikkene og reformatorene for sitt teologiske syn. Han ble til slutt henrettet i Sveits.

## Liv og virke
Han var sannsynligvis født i Villanueva de Sijena. Han oppholdt seg i Toulouse og studerte jus som tenåring. I 1530 var han til stede under kroningen av Carlos V, noe som førte til at han begynte å kritisere kirkens overdådige prakt. Han reiste mye rundt i Europa og tok forskjellige typer utdannelse. Det sies at han og Jean Calvin møtte hverandre som unge og at de kom dårlig ut av det med hverandre. I sine bøker *De Trinitatis erroribus libri vii* og *Dialogorum de Trinitate libri ii* tilkjennegav han sitt teologiske syn hvor han blant annet gjorde seg til talsmann for antitrinitarisme. 

Han forsket også på menneskekroppen og naturvitenskap. Han interesserte seg også for astrologi, noe som var ganske utbredt på den tiden. Han utgav en rekke skrifter om disse emnene. En av de tingene han skrev om, var blodomløpet. 

Han arbeidet en tid for erkebiskopen i Vienne og lot som han var en trofast katolikk. Han opererte også ofte under pseudonymet Michel fra Villanueva. På ett tidspunkt brevvekslet han og Calvin, men Calvin begynte ganske raskt å kritisere ham sterkt.

Til sist kom Serveto til Genève, der han ble gjenkjent og tatt til fange, anklaget for vranglære. Calvin spilte en viktig rolle i rettergangen. Calvin skal ha fremholdt ønsket om at han skulle bli henrettet ved halshugning. Imidlertid ble han til sist brent på bålet mens Calvin var til stede. Denne saken gjorde at kritikken mot Calvin og reformatorene i Sveits økte. 

Servetos lære hadde innvirkning på Lelio Sozzini og Fausto Sozzini og flere reformatorer i Transilvania.

## Referanser
The Sisterhood of the Traveling Pants

***The Sisterhood of the Traveling Pants*** er en amerikansk spillefilm fra 2005.

Den ble i 2008 etterfulgt av *[[The Sisterhood of the Traveling Pants 2]].*

## Handling
Filmens søstre er de fire bestevennene «Bridget», «Carmen», «Lena» og «Tibby». De finner et par jeans som merkelig nok passer til dem alle fire til tross for at de ikke bruker samme størrelse. I løpet av sommerferien skiller de lag, men de får alle bruke jeansen en stund før de sender den videre.

## Om filmen
Filmen bygger på Ann Brashares bok *The Sisterhood of the Traveling Pants*. 

### Rolleliste
* Amber Tamblyn &ndash; «Tabitha 'Tibby' Tomko-Rollins»
* Blake Lively &ndash; «Bridget Vreeland»
* Alexis Bledel &ndash; «Lena Kaligaris»
* America Ferrera &ndash; «Carmen Lowell»

## Eksterne lenker
* 
*
Ida av Bernicia

**Ida av Bernicia** var konge i Bernicia ca. 547 til sin død i 559, og kanskje grunnlegger av riket, skjønt hans far Eoppa omtales som en tidligere regent i Bernicia. Han sies å ha vært en etterkommer av Woden (Odin). 

Han bygde en stor festning på det stedet som nå kalles Bamburgh. Etter hans død ble seks av hans sønner konger i tur og orden.
## Referanser
Zoofili

**Zoofili**, fra det greske ζῷον (*zôon*, «dyr») og φιλία (*philia*, «vennskap» eller «kjærlighet»), er en parafili, definert som menneskelig seksuell tiltrekning til et dyr. Slike indiver er kalt **zoofile**. De nyere betegnelsene ***zooseksuell*** og ***zooseksualitet*** beskriver hele spekteret av menneskelig eller dyrisk seksuell orientering. Ikke alle seksuelle handlinger med dyr er utført av zoofile, og ikke alle zoofile er seksuelt interessert i dyr.

Mens zoofili er lovlig i noen få land, er det ikke eksplisitt tolerert noensteds i dag, og i de fleste land er seksuelle handlinger med dyr ulovlig, og blir sett på som dyremishandling, eller mindre vanlig, som forbrytelser mot naturen.

## Zoofili i Norge
Den gamle paragrafen mot zoofili i Norge ble opphevet i 1972, mens distribusjon av dyreporno var forbudt. Eksempler på zoofili i Norge er rapportert. Den 28. februar 2008, presenterte Regjeringens et forslag til ny dyrevernlov, som inkluderte et forbud mot dyresex. I 2009 trådte dyrevelferdsloven i kraft, og den forbyr eksplisitt å ha seksuell omgang med eller foreta seksuelle handlinger med dyr.

## Referanser


## Eksterne lenker
*
Chuo

**Chuo** (中央区 -ku) er en av Tokyos 23 bydeler. Chuo ligger i østre del av den japanske hovedstaden, og er omringet av fem andre bydeler: Koto, Sumida, Taito, Chiyoda og Minato.

Chuo-ku ble opprettet den 15. mars 1947.

## Områder
*Akashicho
*Ginza
*Hakozaki
*Hatchobori
*Hama Rikyu
*Harumi
*Kabutocho
*Kachidoki
*Kayabacho
*Kyobashi
*Nihonbashi
*Shinbashi Enbujo
*Shinkawa
*Suitengu
*Tsukiji
*Tsukishima
*Yaesu
## Eksterne lenker
*
Narve Hoff

**Narve Hoff** (født 1957) er en norsk spydkaster. Han har vunnet NM i spyd to ganger, og deltok i spydkast under EM 1986.

Han har en personlig rekord på 78,54, satt under NM i Nesbyen 16. august 1987. For kastet mottok han kongepokalen. Med sin allsidige fysikk tok han syv NM-titler i øvelsen Lengde uten tilløp. Han konkurrerte for klubbene Aksla IL og Ålesund FIK. 

Etter karrieren ble Hoff tømrer og siden lærer og har arbeidet som faglærer innen byggfag og kroppsøvingslærer ved Borgund videregående skole.

## Medaljer i norske mesterskap

## Referanser
Ur

**Ur** kan referere til:

* Klokke (ur), instrument for å måle tid
** Armbåndsur
** Gjøkur
** Radiostyrt ur
* Ur (geologi), steinmasser som ligger ved foten av en fjellskråning der det går ras
* Ur (Mesopotamia), en historisk by i det sydlige Mesopotamia
* Forstavelsen *ur-* har betydningen «meget gammel» eller «det som kom først», som i urtid og urokse.
Kurt Blome

**Kurt Blome** (født 31. januar 1894 i Bielefeld, død 10. oktober 1969 i Dortmund) var en tysk medisinsk forsker og Nazi-lege som under andre verdenskrig var tilsatt ved tyske konsentrasjonsleirer. Han ble tiltalt for krigsforbrytelser under Legeprosessen i Nürnberg, men frikjent på grunn av bevisets stilling.

Han var assistent for Reichsgesundheitsführer («Rikshelseføreren») og ledet den nasjonale kreftforskningen for Reichsforschungsrat. Blome skrev den selvbiografiske boken *Arzt in Kampf* («Lege i strid») hvor han satte likhetstegn mellom medisinsk og militær innsats i kampen for liv og død.

Han ble arrestert av det amerikanske Counter Intelligence Corps (CIC) i München den 17. mai 1945, uten andre papirer enn førerkortet på seg. Etter noen uker i varetekt, mens CIC sjekket identiteten hans, ble han flyttet til Schloss Kransberg utenfor Frankfurt am Main.

Noen dager etter ankomsten på Kransberg kom en hemmelig melding til ALSOS, et anglo-amerikansk ekspertteam som undersøkte tysk og italiensk våpenteknologi. Meldingen lød: «*I [[1943]] studerte Blome [[biologisk krigføring]], selv om han offisielt drev kreftforskning, som bare var kamuflasje. Han var i tillegg assisterende helseminister i Riket. Vil dere sende etterforskere?*»

Blome innrømte at han i 1943 hadde blitt beordret til å eksperimentere med vaksiner mot pest på fanger i konsentrasjonsleirer. Han ble stilt for retten i Legeprosessen i Nürnberg i 1947 for å ha eksperimentert på mennesker uten deres samtykke, under rubriseringen krigsforbrytelser og forbrytelser mot menneskeheten. Han ble frikjent i saken på grunn av bevisets stilling. Ut fra hans tidligere innrømmelser og indisier mot ham er det allment akseptert at han deltok i slike eksperimenter, blant annet med saringass på fanger i Auschwitz.

Det er en utbredt oppfatning at press fra amerikanske myndigheter førte til frikjenningen. Som motytelse måtte Blome gi amerikanske forskere informasjon om eksperimenter utført i Dachau, og råd i forbindelse med utviklingen av USAs biologiske våpen. To måneder etter frikjenningen ble han ført til USA som en del av Operation Paperclip, og avhørt på Camp David. I 1948 etablerte han egen legepraksis som spesialist i dermatologi og urologi i Dortmund. I 1951 ble han ansatt av U.S. Army Chemical Corps for å jobbe med kjemisk krigføring, og var knyttet til den amerikanske etterretningstjenestens *European Command Intelligence Center* i Frankfurt som forsker. I hans personellfil var Nürnbergprosessen ikke nevnt. Han praktiserte også som lege og engasjerte seg politisk. Han var kandidat for Deutsche Partei (et av partiene i Adenauers koalisjonsregjering) i valgkretsen Dortmund III i forbundsdagsvalget i 1953.

## Referanser
Stemplingsur

Et **stemplingsur** er et mekanisk ur som blir brukt til å holde orden på arbeidstiden til ansatte i bedrifter. Den ansatte stikker et tykt papirkort (stemplingskort) inn i en spalte på uret, som da stempler kortet med dato og klokkeslett. Dette gir arbeidslederen en offisiell oversikt over timene en ansatt har arbeidet, som igjen kan brukes for å regne ut lønn.

Stemplingskortene er vanligvis merket med områder for arbeidsdag og for inn- og utstemplingstidspunkt. Slik kan de ansatte «stemple inn» eller «stemple ut» på rett sted på kortet. Arbeidsgiveren er ansvarlig for å merke kortene.

Fra 1990-tallet er stemplingsurene i økende grad byttet fra den mekaniske versjonen over til datamaskinbaserte tidsregistreringssystemer. I disse systemene slår den ansatte enten inn et ansattnummer, trekker et magnetkort, eller bruker annet utstyr for å identifisere seg for systemet som f.eks. en RFID-brikke.

Alt etter hvilket system som brukes, slår den ansatte deretter inn det som skal registreres. Dette kan være «innstempling», «utstempling», lunsjpauser, hvilket prosjekt den ansatte jobber eller har jobbet med, et notat om hvorfor den ansatte måtte gå tidlig, eller hvilken som helst annen informasjon som arbeidsgiveren har bruk for.

Moderne programvarebaserte systemer kan også administrere fleksitid og avspasering, og lar de ansatte se logger over sine egne registreringer, skrive ut vaktlister og sende meldinger seg imellom.
Idrettslaget Brodd

**Brodd Fotballklubb Stavanger** (stiftet 25. april 1913 som *Boldklubben Brodd*) er et idrettslag fra Stavanger. Klubben var tidligere et fleridrettslag, men er i dag et særidrettslag som driver med fotball. Blant idrettene som er skilt ut i egne idrettslag, men som deler navn og klubblogo er badminton, fotball, håndball og innebandy. Klubben skiftet formelt navn til Brodd Fotballklubb Stavanger i 2017.

## Fotball
Klubbens A-lag i fotball spiller i 3. divisjon etter å ha rykket opp i 2014. Klubben var i 2011 Stavangers tredje beste etter Viking Fotballklubb og FK Vidar mens B-laget herrer spiller i 5. divisjon. Hjemmekampene spilles på Midjord idrettspark på Storhaug i Stavanger. Underlaget på banene er kunstgress. Hovedbanen heter NSE-banen Midjord, mens bane 2 har navnet Eureka-banen.

Kaptein i sesongen 2019 var Jose Alejandro Valecillos Marcano. Sindre Haarberg ble toppscorer med ni scoringer. 

Klubben har hatt følgende hovedtrenere de siste årene:

2020- Ali Kilinc

2019 Aleksander Midtsian

2018 Antonio Silva

2016-2017 Kristian Sørli

2015 Bjarte Lunde Aarsheim

2014 Rune Larsen og Esben Ertzeid

2012-2013 Ole Fredrik Bergseth

Klubben er kjent for sitt utmerkede integreringsarbeid, og har høstet mye ros for blant annet prosjektet Idretten er Fargeblind. Storhaug er en bydel som har et stort innslag innvandrere, 25,5 prosent ifølge levekårsundersøkelsen i 2012.

## Tabellen

## Spillerstall
*Oppdatert 28. april 2024.*

## Eksterne lenker

* 

__INDEKSER__
Parafili

**Parafili** er en biomedisinsk betegnelse for å beskrive seksuelle uttrykksformer eller preferanser som objekter, situasjoner eller individer som anses for å avvike fra det normale, det vil si seksualitet som ikke er vanlig hetero-, bi- eller homoseksuell, som for eksempel samleie og onani. 

Kjønnsorientering (homo-, bi- eller heteroseksualitet) og kjønnsidentitetsproblemer defineres ikke lenger som parafilier. Det er et spørsmål hva man egentlig skal regne for normalt og unormalt. Mye som tidligere ble sett på som unormalt av mange mennesker, er i dag noe flere i stor grad ser på som alternative former for seksuell adferd eller samliv. Det gjelder for eksempel homofili. Homoseksuell aktivitet anses derfor i mange samfunn ikke som en parafili. 

Mange mennesker har en seksuell preferanse som de kun bruker i fantasien uten at dette er til sjenanse for andre. Andre setter sin seksuelle preferanse ut i livet og kan komme i konflikt med andre individer, grupper eller samfunnet som helhet. En lang rekke seksuelle uttrykksformer er harmløse, for eksempel det å onanere. Andre uttrykksformer kan være farlige, skadelige eller nedverdigende og også ulovlige og straffbare for utøveren og andre. Normalitetsbegrepet er avhengig av hva som regnes for sosialt akseptabelt og er i mange sammenhenger et moralsk spørsmål.

Parafili innebærer gjentatte, intense seksuelle tilskyndelser, fantasier og handlinger som inkluderer objekter som mange normalt ikke knytter til seksuelle aktiviteter eller situasjoner. Den avvikende seksualiteten kan i tillegg til lystfølelse og tenning ofte også medføre følelse av skam og skyldfølelse hos den det gjelder og forakt, avsky og fordømmelse fra omgivelsene.

Ikke alle parafilier karakteriseres som sykdom i dag. Parafilier kan være variere fra ulike tenningsmønstre som inngår i den vanlige menneskelige seksualitet til grunnleggende, følelsesmessige forstyrrelser i seksualiteten, hvor betegnelsen sykdom er korrekt.

Parafilier har siden slutten av 1800-tallet vært undersøkt og beskrevet av psykologer. Begrepet ble første gang brukt på 1920-tallet, men ble så gradvis erstattet av begrepet perversjon. I 1980 ble imidlertid betegnelsen parafili igjen tatt i bruk i faglig sammenheng, blant annet i den psykiatriske diagnoselisten DSM-IV.

## Se også
* Liste over parafilier
* Seksuell legning
* Seksuell fetisjisme

## Fotnoter

## Referanser


## Eksterne lenker
* Helsenett.no Seksualitet - hva er normalt?
Peada av Mercia

**Peada** (død 656) var prins og konge i Mercia. Han var sønn av Penda av Mercia. Han ble innsatt som underkonge i deler av riket av sin far. Peada innførte katolisismen til deler av landet. Etter at faren falt i et slag mot Oswiu av Northumbria, ble han konge i det sydlige Mercia. Ett eller to år senere ble han imidlertid myrdet. Det fortelles at hans kone stod bak sammensvergelsen.

## Referanser
Fisting

**Fisting** er innsetting av hånd eller hånd og deler av armen i endetarmen eller vagina. 

Fisting er en ekstrem form for anal/vaginal-lek, og må utføres med forsiktighet. Fisting benyttes gjerne som element i SM-lek. Analfisting kan strekke muskulaturen i endetarmen, og føre til endetarmsfremfall.

## Se også
* Seksualitet
Vesterålsbruene

**Vesterålsbruene** er betegnelsen på de 4 bruene Andøybrua, Kvalsaukan bru (Kvalsaukbrua), Sortlandsbrua og Hadselbrua i Vesterålen. **A/S Vesterålsbruene** var også navnet på selskapet som ble stiftet for å håndtere bruprosjektene.

Tanken om veiforbindelse mellom de største øyene i Vesterålen kom så smått opp på 1950-tallet, og i 1960 oppnevnte Vesterålen Interkommunale Kommunikasjonskomité ei aksjonsgruppe som skulle planlegge forprosjekter for bruer over Risøysundet, Sortlandssundet og Langøysundet. I 1966 ble det etablert selskaper for hver av bruene. Da selskapene søkte Samferdselsdepartementet om partialobligasjonslån i 1970, gjorde samferdselsminister Håkon Kyllingmark det klart at de tre selskapene måtte slå seg sammen til ett om de skulle ha noen mulighet til å få realisert bruplanene i løpet av ikke altfor lang tid. Dermed ble selskapet A/S Vesterålsbruene stiftet i oktober 1970, med Sortlands ordfører P.C. Reinsnes som styreformann.

10. juni 1971 sa Stortinget ja til byggingen av Vesterålsbruene. Da var også Kvalsaukbrua over Hognfjorden kommet med i prosjektet. Kvalsaukbrua skulle imidlertid bygges som riksveiprosjekt, og ikke finansieres med bompenger. Det ble bestemt at Andøybrua og Kvalsaukbrua skulle bygges først, deretter Sortlandsbrua, og til sist Hadselbrua.

Andøybrua og Kvalsaukbrua ble tatt i bruk den 5. september 1974. 4. juli 1975 ble Sortlandsbrua tatt i bruk, etter et halvt år kortere byggetid enn beregnet. For Hadselbrua var det uenighet om trasévalget, og dette forsinket byggeprosessen. Hadselbrua ble tatt i bruk den 1. juli 1978. Andøybrua hadde blitt offisielt åpnet da den sto ferdig i 1974. 26. september 1978 åpnet kong Olav V offisielt de siste tre Vesterålsbruene. Bruene (med unntak av Kvalsaukbrua) hadde bompenger fram til 1986. De ble nedbetalt 3 år tidligere enn beregnet. Selskapet A/S Vesterålsbruene ble avviklet i 1987.

Senere ble også to andre veiprosjekter bygd i Vesterålen. Den fergefrie veiforbindelsen til Bø med Ryggedalstunnelen ble åpnet i 1980, og veien mellom Sigerfjorden og Djupfjorden, med Brokløysatunnelen og Djupfjordstraumen bru, ble åpnet i 1983. Disse veiene var ikke bompengefinansierte eller del av Vesterålsbruene, men de var også viktige for samferdselen i Vesterålen. Det bør også nevnes at Hadsel kommune fikk bygd bru mellom Stokmarknes og Børøya i 1967. Børøybrua ble en del av veiforbindelsen mellom Langøya og Hadseløya da Hadselbrua ble åpnet i 1978.

## Bilder

## Kilder
*Alf Oxem: *P. C. Reinsnes – samfunnsbyggeren.* Sortland kommune 2006. ISBN 978-82-991889-2-0
*Hadsel bygdebok, bind 2. Forfattere: Edgar Hovland, Dag K. Andreassen, Inger-Johanne Johnsen. Bergen 2000. ISBN 82-993564-2-3

## Eksterne lenker
* NRK Nordlands Fylkesleksikon: Samferdsel i Hadsel (med video fra 1. juli 1978 om Vesterålsbruene og særlig Hadselbrua)
Gabriel Paletta

**Gabriel Alejandro Paletta** (født 15. februar 1986) er en argentinsk-italiensk tidligere fotballspiller.

Paletta er en forsvarsspiller, som hovedsakelig spiller i midtforsvaret.  Paletta har valgt å spiller for det italienske landslaget.

Han har en fortid fra både Club Atlético Banfield og Liverpool FC. 

Paletta var den andre argentineren som spilte for Liverpool FC etter Mauricio Pellegrino. Rykter i juli 2007 fortalte om en mulig utlån av Paletta til spanske Levante. Paletta klarte aldri å etablere seg som fast spiller på det engelske laget og ble etterhvert solgt tilbake til hjemlandet.

## Meritter
**:**
* U-20 landskamper 
* 2005 FIFA World Youth Championship for Argentina

## Referanser


## Eksterne lenker
*
Anarkokapitalisme

**Anarkokapitalisme** er en retning innenfor anarkismen (blir ofte referert til som markedsanarkisme, frimarkedsanarkisme, anarkoliberalisme) og er en libertariansk ideologi som fremmer et samfunn uten en stat, til fordel for et samfunn med individuell selveierrett i et fritt marked. I et anarkokapitalistisk samfunn vil alle tjenester være levert av konkurrerende organisasjoner, som leverer tjenester for lov og orden, domstoler og andre områder av sikkerhet for samfunnet. Disse finansieres gjennom normale markedsmekanismer, i motsetning til bruk av skatt. Personlige og økonomiske aktiviteter vil bli regulert av privat lov og ikke gjennom politikk. Valg av domstol bestemmer hvilke lover som skal gjelde i en konkret rettssak.

Betegnelsen kommer fra den libertarianske filosofen Murray Rothbard.

Libertarianske forskere og frimarkedsentusiaster har ofte pekt på den islandske fristaten 930-1262 som et positivt eksempel på et samfunn som fungerte godt med liten eller ingen statlig kontroll. (noen Libertarianske peker på Islands sentralstat og 10 % skatt som en grunn til å ikke klassifisere dette som anarkisme). Noen anarkokapitalister har nevnt Somalias raskt voksende økonomi, etter diktator Mohammed Siad Barre sitt fall i 1991 og fram til den islamske militsens overtakelse av kontrollen i hovedstaden Mogadishu, som et eksempel på anarkokapitalisme i fremvekst.

## Anarkokapitalisme i Norge
Ole-Jacob Hoff, tidligere redaktør i *[[Farmand]]*, har beskrevet seg selv som anarkokapitalist.

## Se også
*Javier Milei
*Murray Rothbard
*Hans-Hermann Hoppe

## Referanser
1. divisjon fotball for menn 1987

**[[Eliteserien i fotball|1. divisjon]] 1987** startet 2. mai og sluttet 10. oktober.

Det ble spilt 22 runder, og for første gang ble det gitt tre poeng for seier. Serien ble vunnet av Moss  som vant seriefinalen borte mot  med 2-0.

De to nederste lagene (Mjøndalen og Start) rykket direkte ned, mens laget som endte på 10.-plass () spilte kvalifisering mot de to lagene som kom på andreplass i hver sin avdeling i 2. divisjon ( og ). Djerv 1919 gikk seirende ut av kvalifiseringen og rykket opp til 1. divisjon 1988.

For første og eneste gang ble uavgjorte kamper avgjort på straffesparkkonkurranse. Laget som gikk seirende ut av den fikk to poeng, mens taperen fikk det vanlige uavgjortpoenget. Den lengste straffesparkkonkurransen ble spilt 2. september (runde 19) da Mjøndalen slo Brann 12-11 etter at det sto 1-1 ved full tid. Bryne spilte færrest straffesparkkonkurranser, kun én, mens Rosenborg spilte flest, med elleve.

Innføringen av ekstrapoeng fikk ingen betydning i tetstriden, heller ikke for de to lagene som rykket direkte ned. Det laget som tjente mest på den nye regelen var Tromsø, som tok sju ekstrapoeng og ville falt fra 6.- til 10.-plass uten disse. Ham-Kam ville da ha berget plassen, mens Tromsø måtte ha spilt kvalifisering.

## Tabell

## Toppscorere
* **18 mål**:
**  Jan Kristian Fjærestad, Moss
* **11 mål**:
**  Cato Holtet, Kongsvinger
* **10 mål**:
**  Jan Åge Fjørtoft, Ham-Kam
* **9 mål**:
**  André Nieuwlaat, Rosenborg
**  Geir Henæs, Moss
**  Børre Meinseth, Bryne
* **8 mål**:
**  Carsten Bachke, Moss
**  Arne Larsen Økland, Bryne
* **7 mål**:
**  Sten Glenn Håberg, Lillestrøm
**  Arnfinn Engerbakk, Kongsvinger
**  Gøran Sørloth, Rosenborg
**  Kjetil Rekdal, Molde
**  Jan Berg, Molde

## [[Kvalifisering til Eliteserien i fotball|Kvalifisering]]
*  –  0–1
* Hamarkameratene –  1–1
*  – Hamarkameratene 3–0

### Tabell

## Se også
*Kvalifisering til Eliteserien i fotball

## Kilder
*rsssf.no
Emily Davison

**Emily Wilding Davison** (født 11. oktober 1872 i Blackheath i London, død 8. juni 1913 i Epsom) var en britisk suffragette, som er kjent for at hun kastet seg foran «Amer», hesten til kong Georg V, under Epsom Derby den 4. juni 1913. Hun døde av skadene fire dager senere. På grunn av dette er hun ofte kjent som «suffragette-martyren». 

## Liv og virke
### Bakgrunn
Davison fikk universitetsutdannelse, først fra Royal Holloway College i London, og deretter fra studier i engelsk språk og litteratur ved St Hugh's College i Oxford. Kvinner kunne på det tidspunkt ikke få en universitetsgrad i Oxford, og Davison fikk beste resultat på sine eksamener uten å få den tittel og de muligheter en mann i tilsvarende situasjon ville fått. 

### Kvinnesak
I 1906 fikk hun inn i Women's Social and Political Union (WSPU), og tok straks del i organisasjonens mer militante aktiviteter. Hun ble arrestert og fengslet for forskjellige forhold, blant annet fysisk angrep på en person hun trodde var David Lloyd George, som da var *[[Chancellor of the Exchequer]]*. Mens hun satt i Holloway fengsel begynte hun en sultestreik, og da hun ble tvangsmatet forsøkte hun å begå selvmord i protest.

Natten folketellingen i 1911 ble foretatt gjemte hun seg i et skap i Palace of Westminster, slik at hun lovlig kunne oppgi adressen «House of Commons» på skjemaet. Tony Benn har avslørt at han i hemmelighet plasserte en minneplakett i dette skapet. 

Det er uklart hva som var hennes umiddelbare mål med protesten i Epsom. Tradisjonelt har det blitt sagt at hun kastet seg under hesten, men film fra hendelsen og andre indisier har senere fått en rekke historikere til å mene på at hun ikke hadde tenkt seg å begå selvmord, men bare ville stoppe kongens hest, eller til og med bare ville krysse banen, for å skape publisitet. Hun hadde kjøpt en tur/retur-billett til toget, og filmen av hendelsen antyder at hun gikk ut i banen på et tidspunkt hvor hun kan ha trodd at alle hestene hadde passert. 

Noen vitner hevdet at de så at hun prøvde å rive kongens hest overende; andre mener at dette er vanskelig å forene med at hun bar et banner og dermed ikke hadde hendene fri. Uansett hva hennes tanke med protesten var ble hun trampet ned av hesten og fikk et alvorlig kraniebrudd. Hun døde etter fire dager på sykehus, uten å ha kommet til bevissthet. 

Davison er gravlagt på kirkegården til St. Mary the Virgin kirke i Morpeth i Northumberland. En stor folkemengde fulgte hennes båre. På gravstenen står WSPUs slagord «Deeds not words» («Handlinger, ikke ord»).

## Referanser


## Eksterne lenker
*
Karel Appel

**Karel Appel** (født 25. april 1921 i Amsterdam, død 3. mai 2006 i Zürich) var en nederlandsk maler, billedhugger og keramiker.

Appel studerte ved det statlige akademiet i Amsterdam fra 1940–1943. Etter annen verdenskrig arbeidet han med barnetegninger og hadde sin første utstilling i Groningen i 1946. 

I 1950 flyttet han til Paris. Under tiden i Paris ble hans malerier mer groteske, de forestilte dyr, monstere og mennesker. Han ble også symbol for kunstergruppen Cobra.

Han har blant annet laget veggmaleriene på Stedelijk Museum (Amsterdams bymuseum) og illustreret diktsamlinger. I 1954 fikk han UNESCOs pris i Biennalen i Venezia og Guggenheims internasjonale pris 1960. Appel begynte å male relieffer 1968 og etter det store skulpturer i tre, polyester og senere i aluminium.

Appel døde den 3. mai 2006, 85 år gammel i sitt hjem i Zürich i Sveits.

## Referanser


## Eksterne lenker
* Artfacts.net om Karel Appel (på engelsk, tysk, m.fl.)
Ayyavazhi

**Ayyavazhi** er en religion som stammer fra Sør-India, på midten av det nittende århundre. Ayyavazhi ser på Ayya Vaikundar som en monoteistisk gud.

## Eksterne lenker
*
Liste over episoder av The L Word

**Liste over alle episodene av ''[[The L Word]]**''.

## Episoder
### Sesong 1 ([[2004]])

### Sesong 2 ([[2005]])

### Sesong 3 ([[2006]])

### Sesong 4 ([[2007]])

regissører, manusforfattere og sendedatoer er ikke offentliggjort enda.

## Eksterne lenker
* Episodeguide på tv.com
Zacarias Moussaoui

**Zacarias Moussaoui** (arabisk: زكريا موسوي), født 30. mai 1968 i Saint-Jean-de-Luz) er en fransk statsborger som ble dømt til livsvarig fengsel for delaktighet i terrorangrepet 11. september 2001. Han er den eneste personen i USA som er tiltalt for delaktighet i angrepene. Moussaoui er av marokkansk opprinnelse.

Moussaoui ble pågrepet av det amerikanske føderale politiet FBI 16. august 2001, etter at en instruktør ved en flyveskole han studerte ved i Eagan, Minnesota, hadde fattet mistanke mot ham. Han ble i 2006 dømt til livstid i fengsel. Moussaoui var ikke direkte involvert i flykapringene septembermorgenen i 2001. Men han ble dømt fordi retten fant at han kunne ha forhindret angrepene dersom han ikke hadde løyet til FBI under avhør en måned før terrorangrepet.

Han soner i ADX Florence, et såkalt supermaxfengsel i Colorado. 

Han har en mastergrad i økonomi fra London South Bank University (1995).

## Referanser
Eagan

**Eagan** er en by i Dakota County, Minnesota, USA, og er en forstad til Minneapolis.  Ved folketellingen i 2010 hadde byen 64 206 innbyggere. Flyselskapet Northwest Airlines hadde tidligere hovedkvarter i Eagen, men dette ble lagt ned etter at Northwest Airlines ble slått sammen med Delta Air Lines i 2009.

## Referanser


## Eksterne lenker
*
Topeka

**Topeka** er delstatshovedstaden i den amerikanske delstaten Kansas. Byen ligger noe nordøst i staten, i fylket Shawnee County. Folketellingen i 2010 viste at det bodde  innbyggere i selve Topeka uten forstedene. Navnet er av indiansk opprinnelse og betyr «et sted godt egnet for å grave poteter»

Topeka ble grunnlagt i 1854 av slaverimotstandere fra øst, og fikk formell bystatus i 1857. På 1850-tallet lå Topeka på Oregon-stien som mange pionerer brukte på veien mot vest. Da Kansas ble delstat i 1861, ble Topeka utpekt som delstatshovedstad. Etter den amerikanske borgerkrigen fikk økonomien og folketallet i Topeka et sterkt oppsving frem til 1889 da det ble et krakk som førte til økonomisk depresjon på 1890-tallet.

I 1954 falt dom i høyesterettssaken Brown v. Board of Education, som regnes som en milepæl i amerikansk rasehistorie. Saken gjaldt Topeka, men fikk ringvirkninger over hele landet. Barneskolene i Topeka var på den tiden segregert, hvite og svarte barn gikk på forskjellige skoler. Den enstemmige dommen slo fast at slike ordninger aldri kunne gi svarte samme mulighet for utdanning som for hvite, og at det derfor var i strid med grunnloven. Monroe barneskole, den svarte skolen der Linda Brown ble sendt til før dommen, er idag et nasjonalt historisk merke.

I religion er Topeka regnet som fødebyen til pinsevenns-menighetene, da bibelskolen til Charles Fox Parham, Bethel Bible College, lå i Topeka. Ellers ligger den omstridte hatgruppen Westboro Baptist Church i Topeka.

## Kjente personer fra Topeka
* Annette Bening (1978–), skuespiller
* Charles Curtis (1860–1936), visepresident
* Ronald Evans (1933–1990), astronaut

## Referanser


## Eksterne lenker
* 
*
Torbjørn

**Torbjørn** er et norsk mannsnavn med opprinnelse i det norrøne *Þorbjǫrn*. Navnet er dannet av gudenavnet *[[Tor]]* og «bjørn». *Torbjørn* er i dag et vanlig navn i Norge. Formen *Torbjörn* er vanlig i Sverige og *Torben* er vanlig i Danmark. En kjent navnebærer er den norske tidligere politikeren Torbjørn Røe Isaksen.

## Etymologi
*Torbjørn* er en yngre form av det norrøne navnet *Þórbiǫrn*, som er sammensatt av gudenavnet Tor og «bjørn».

*Thorbiorn* var den gammeldanske og gammelsvenske formen av navnet. *Torbjörn* er en svensk yngre form av *Thorbiorn*. *Torben* er en dansk yngre variant, via *Thorben* og *Thorbern*, av *Thorbiorn*.

## Utbredelse
*Þorbiǫrn* var et svært vanlig mannsnavn på Island og antakelig også i Norge i vikingtiden. Over 50 forskjellige personer med navnet er nevnt i Landnåmabok. *Þórbiǫrn* er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. De vanligste skrivemåtene for navnet var *þurbiurn* og *þorbiarn*. *Torbjørn* var et vanlig navn i Norge i middelalderen. Over 110 forskjellige personer med navnet er nevnt i Regesta Norvegica. Formene *Torben* og *Thorbern* er kjent brukt i Danmark første gang på 1400-tallet.

*Torbjørn* var et populært navn på norske guttebarn på 1930- og 1940-tallet, spesielt i Telemark og Hordaland. Formen *Thorbjørn* var mest populær i 1920-årene, men mindre enn *Torbjørn*.

*Torbjörn* var mest populært i Sverige i 1950- og 1960-årene.

*Thorbjørn* har vært mest populært i Danmark siden 1970, spesielt i København, Sjælland og Østjylland. Formen *Torben* var mest populært i Danmark i 1950- og 1960-årene, spesielt i København, Fyn, Sjælland og Nordjylland.

*Torbjørn* er i dag ikke blant de hundre mest brukte mannsnavnene i Norge. *Torben* er vanlig i Danmark og *Torbjörn* er vanlig i Sverige.

|}

## Navnedag
*Torbjørn*, *Torbjörn* og *Torben* har navnedag i flere nordiske land.

## Kjente personer med navnet

Personene i listen er ordnet kronologisk etter fødselsår.
* Torbjørn Hornkløve (800-tallet), skald
* Thorbjørn Egner (1912–1990), tegner, forfatter og komponist
* Torbjørn Falkanger (1927–2013), skihopper 
* Thorbjørn Berntsen (f. 1935), politiker og miljøvernminister 1990&ndash;97
* Torbjørn Yggeseth (1935–2010), tidligere leder av hoppkomitéen i FIS
* Torbjørn Digernes (f. 1947), fysiker og tidligere rektor ved Norges teknisk-naturvitenskapelige universitet
* Torbjørn Willassen (1949–2008), musiker i duoen Tobben & Ero
* Thorbjørn Jagland (f. 1950), politiker og statsminister 1996&ndash;97
* Torbjørn Giæver Eriksen (f. 1970), statssekretær
* Torbjørn Brundtland (f. 1975), musiker i Röyksopp
* Thorbjørn Harr (f. 1975), skuespiller
* Torbjørn Røe Isaksen (f. 1978), redaktør og tidligere politiker

## Referanser


## Eksterne lenker
*
Skribent

**Skribent** er en betegnelse som henviser til enhver som skaper skriftlige tekster, men ordet angir vanligvis dem som skriver kreativt eller profesjonelt, eller dem som har skrevet i ulike formater. Dyktige skribenter bruker språket til å formidle ideer, visualiseringer og følelser, enten det er fiksjon eller sakprosa. Ordet *skribent* kommer av latin *scribere* som betyr «å skrive». Før boktrykkerkunsten på 1400-tallet var en skriver ikke nødvendigvis en som forfattet egne tekster, men som skrev av og mangfoldiggjorde andres tekster. I dag er skribent generelt et mer uformelt ord for en forfatter.

En skribent kan skape framstillinger i mange ulike former, inkludert (men ikke bare) poesi, prosa eller musikk. En skribent med en slik spesialitet kan derfor henholdsvis regnes som en poet, romanforfatter, komponist, lyriker, dramatiker, myteforfatter, journalist, manusforfatter og så videre. 

Skribenters arbeid bidrar ofte til et samfunns kulturelle innhold, og det samfunnet kan verdsette er sin samlede skriftlige masse, eller litteraturen, som en kunstform i stor grad på linje med de visuelle kunstformene (se: maleri, skulptur, fotografi), musikk, håndarbeid og utøvende kunst (se: drama, teater, opera, musikal).

Tittelen er ikke lovbeskyttet.

## Se også
* Forfatter
* Fagskribent 
* Lister over forfattere
* Stil (språk)
* Skriving

* International PEN
* Norsk PEN

## Referanser
Sotaaen-gården

**Sotaaen-gården** var en bygård i Søndre gate 24 i Trondheim. Bygården ble opp ført etter bybrannen i 1841. Den brant ned til grunnen den 21. april 2006, etter at det startet å brenne i et solstudio som var lokalisert i første etasje. Den tradisjonsrike klesforretningen Jacobsen og Bekker drev i lokalene fra 1918 fram til tidlig på 2000-tallet. 

I 2007/2008 ble det oppført et nybygg på denne eiendommen, som fungerer som ny fløy til Thon Hotel Nidaros (tidligere Gildevangen), med gangbro over Storchveita.

## Referanser


## Eksterne lenker
* Bilde fra Trondheim Byarkiv
Hæren (Finland)

Den **finske hæren** er den største av Finlands tre forsvarsgrener.  Den har deltatt i et antall kriger, den siste i 1944&ndash;1945.  I dag (2006) deltar finske hærstyrker i utenlandsoperasjoner i regi av Natos Partnerskap for fred, FNs fredsbevarende styrker og EUs innsatsstyrker.

Hæren er delt i tre kommandoer; østre, vestre og nordre.  Disse er igjen delt i tolv militære provinser.

Av tyngre materiell hæren bruker i 2006 kan nevnes stridsvognene Leopard 2A4, T-72M1 og T-55M, stormpanservognene BMP-1, BMP-2 og CV9030 FIN og de pansrede personellkjøretøyene BTR-60PB og Patria Pasi.

Hæren utgjør per 29. august 2008 345&nbsp;000 soldater.

## Eksterne lenker
*  (engelsk, svensk, finsk)
Maggie Simpson

**Margaret** «**Maggie**» **Simpson** er en fiktiv figur i den animerte TV-serien *[[Simpsons]]*. Hun er datter av Homer og Marge Simpson og søsteren til Bart og Lisa Simpson.

Maggie ble født i 1993, selv om hun, merkelig nok, har vært med helt siden begynnelsen. Ingen *Simpsons*-figur vokser, og heller ikke Maggie. Hun er omtrent ett år. Selv i 2015 er hun en baby.

Hennes klesdrakt er et blått kjolelignende plagg, og hun har alltid en rød smokk i munnen som hun sutter høylytt på. Blir hun fratatt smokken begynner hun å gråte.

Maggie har aldri blitt sett snakkende av noen, men hennes første ord (med Elizabeth Taylors stemme) var «daddy» som kom i denne scenen:
:**Homer**: Jo tidligere barn snakker, jo tidligere vil de snakke stygt tilbake. (Gir Maggie smokken hennes) Jeg håper du aldri sier et ord. (Forlater rommet)
:**Maggie**: (Tar smokken ut) Daddy (norsk: «Pappa»)
Hun har også sagt «It’s your fault that I can’t talk!» (norsk: «Det er din feil at jeg ikke kan snakke!». Dette var i episoden «Bart vs. Thanksgiving». I en episode har hun også sagt «Ja» på norsk som hun lærte av en Ogdenvillersk hushjelp.

Homer glemmer ofte at Maggie finnes, og Marge må minne ham på at han faktisk har tre barn. Maggie gjør veldig lite ut av seg, og er stort sett et snilt barn. Marge og Maggie har et nært mor-datter-forhold.

Maggie er Homers «skytsengel». I en episode der mafiaen i Springfield skal drepe Homer, fordi han er blitt sjef for politiet, uskadeligjør Maggie mafiaen med en rifle. Hun fikk tak i rifla i episoden: Marge Gets A Job.
I en annen episode skyter Maggie Charles Montgomery Burns.

## Referanser
Rijksmuseum

**Rijksmuseum** eller **Rijksmuseum Amsterdam** er et nederlandsk nationalmuseum i Amsterdam. Det ligger på Museumplein. Museet konsentrerer seg om kunst, håndverk og historie. Det har en stor samling malerier fra den nederlandske gullalder og en viktig samling asiatisk kunst.

Etter omfattende ombygging og nyåpning fikk museet i 2015 tildelt prisen Årets museum i Europa 

## Etablering
Museet ble grunnlagt i 1800 i Haag for å vise de nederlandske statholdernes samlinger. Det ble grunnlagt med inspirasjon i Frankrike og kjent som Nasjonalt kunstgalleri. I 1808 flyttet museet til Amsterdam etter ordre fra kong Louis Bonaparte, bror til Napoleon Bonaparte. Samlingen ble utvidet etter flyttingen med malerier som var i byen Amsterdams eie, som *[[Nattevakten (Rembrandt)|Nattevakten]]* av Rembrandt.

## Cuypers' bygning

I 1863 var der en arkitektkonkurranse om en ny bygning til Rijksmuseum, men ingen av de innleverte forslag ble godkjent. Pierre Cuypers deltok også i konkurransen, og hans forslag fikk andreplass. I 1876 blev der avholdt ny konkurranse, og denne gang vant Pierre Cuypers. Tegningen var en blanding av elementer fra gotikk og renessanse. Byggeriet begynte 1. oktober 1876. Bygningen skulle både innvendig og utvendig dekoreres med referanser til den hollandske kunsthistorie. Der ble holdt en annen konkurranse for denne utsmykningen. Vinnerne var B. van Hove og J.F. Vermeylen til skulpturene, G. Sturm til flisetableauene og maleriene og W.F. Dixon til glassmaleriene. Museet åpnet i den nye bygningen 13. juli 1885.
Hovedinngangen ligger på *Stadhouderskade*, mens inngangen på baksiden vender mot *Museumplein* mellom Van Gogh Museet, *Stedelijk Museum Amsterdam* og *Concertgebouw*.

Etter en periode på 10 år med ombygging og renovering, ble museet åpnet på nytt 13. april 2013.

Bygningen har status som Nederlandsk Rijksmonument .

## Museets samlinger
Rijksmuseums samlinger består av 1 million objekter innen kunst, håndverk og historie, fra perioden år 1200 til 2000. Om lag 8000 gjenstander er for tiden utstilt i museet.  
Samlingene inneholder mer enn 2000 malerier fra den nederlandske gullalderen, bl.a.  Jacob van Ruisdael, Frans Hals, Johannes Vermeer, Jan Steen, Rembrandt, og Rembrandts elever. Museet har også en asiatisk kunstsamling som vises i den asiatiske paviljongen.

I 2012 bestemte museet at om lag 125000 høyoppløslige bilder skal gjøres tilgjengelig for nedlasting via webplattformen Rijksstudio.
 
Planen går ut på å legge ut nye 40000 bilder årlig til hele samlingen på en million arbeider er tilgjengelige på nettet, dette ifølge direktør Taco Dibbits.

## Referanser


## Eksterne lenker
* 
* Virtual Collection of Masterpieces (VCM)
Oddmund Peder Åkenes

**Oddmund Peder Åkenes** (født 5. juli 1920 på Ibestad, død 16. november 1979) var en norsk sjøoffiser.

Han tjenestegjorde på ubåt under andre verdenskrig.  Åkenes var kontreadmiral og sjef for Sjøforsvarskommando Vestlandet i perioden 1972&ndash;1974 og generalinspektør for Sjøforsvaret i perioden 1974&ndash;1976. Åkenes ble i 1976 utnevnt til viseadmiral og stabssjef i Forsvarets overkommando. Fra 1978 var han sjef for Forsvarets krigshistoriske avdeling.

## Referanser
Jay Haas

**Jay Haas** (født 2. desember 1953) er en amerikansk profesjonell golfspiller på PGA-touren og Champions Tour.

Haas er født i St. Louis i Missouri og studerte ved Wake Forest University. Han ble profesjonell golfspiller i 1976.

Han har hatt en solid karriere på PGA-touren, med ni turneringsseire mellom 1978 og 1993. Så sent som i 2003 hadde han en av sine beste sesonger da han endte blant de 30 beste på pengelisten for første gang siden 1995 og kvalifiserte seg til det amerikanske laget i The Presidents Cup. Det neste året ble han plukket ut av lagkaptein Hal Sutton til det amerikanske Ryder Cup-laget, hans tredje deltagelse i lagkonkurransen.

Fra 2004-sesongen var Haas kvalifisert til å spille på Champions Tour, og i hans første oppmøte i Senior PGA Championship tapte han med ett slag til Hale Irwin. I 2005 vant han to ganger på Champions Tour, men fortsatte også å spille på PGA-touren. I april 2006 vant han to turneringer etter hverandre på Champions Tour.

Haas er nevø til Bob Goalby, vinner av The Masters i 1968, og har to sønner som spiller golf; Bill, som spiller på PGA-touren og har to seire der, og Jay jr., som spiller på et lavere nivå. I tillegg er broren Jerry Haas golftrener på Wake Forest University.

## Meritter
### Seire på PGA-touren
* 1993: H.E.B. Texas Open
* 1992: Federal Express St. Jude Classic
* 1988: Bob Hope Chrysler Classic
* 1987: Big I Houston Open
* 1982: Hall of Fame Classic; Texas Open
* 1981: Greater Milwaukee Open; B.C. Open
* 1978: Andy Williams&ndash;San Diego Open Invitational

### Champions Tour
* 2011: 3M Championship
* 2009: Greater Hickory Classic at Rock Barn, **Constellation Energy Senior Players Championship**
* 2008: **Senior PGA Championship**, The Principal Charity Classic
* 2007: Toshiba Classic, Liberty Mutual Legends of Golf, The Principal Charity Classic, Bank of America Championship
* 2006: Liberty Mutual Legends of Golf; FedEx Kinko's Classic, **Senior PGA Championship**, Administaff Small Business Classic
* 2005: Greater Hickory Classic at Rock Barn; SBC Championship

### Ryder Cup
1983, 1995, 2004
### Presidents Cup
1994, 2003

## Eksterne lenker
*
1. divisjon fotball for menn 1981

**[[Eliteserien i fotball|1. divisjon]] 1981** startet 24. april og sluttet 18. oktober.

Det ble spilt 22 runder. De to nederste lagene rykket ned, mens laget som endte på 10.-plass spilte kvalifisering mot de to lagene som kom på andreplass i hver sin avdeling i 2. divisjon. Det ble gitt to poeng for seier og ett poeng for uavgjort.

På grunn av snøvær ble kampen mellom  og  i første serierunde utsatt til 16. mai. Kampen ble da sett av 17.000 tilskuere, og banet vei for tradisjonen med serierunde dagen før nasjonaldagen.

Dette var første gang laget som kom på tiendeplass spilte kvalifisering mot to av lagene fra divisjonen under.

## Tabell

## Toppscorere
* **16 mål**:
**  Pål Jacobsen, Vålerengen
* **12 mål**:
**  Svein Mathisen, Start
* **9 mål**:
**  Vidar Hansen, Fredrikstad
**  Odd Iversen, Rosenborg
**  Per Egil Ahlsen, Fredrikstad
**  Geir Henæs, Moss
**  Bernt Mæland, 
* **7 mål**:
**  Kjell Ødegaard, 
**  Ingvar Dalhaug, Brann
**  Tor Arne Granerud, Ham-Kam
**  Peter Osborne, Haugar
**  Morten Haugen, Vålerengen

## [[Kvalifisering til Eliteserien i fotball|Kvalifisering]]
*Molde – Pors 3–1
*Pors – Brann 2–1
*Brann – Molde 1–0

## Se også
*Kvalifisering til Eliteserien i fotball

## Kilder
*rsssf.no
Heinrich Hoffmann (forfatter)

**Heinrich Hoffmann** (1809–1894) var en tysk psykiater og forfatter. Han er særlig kjent for å ha skrevet barnebokklassikeren *[[Der Struwwelpeter]]* (*Busteper*).

Hoffmann studerte medisin i Heidelberg. I 1851 ble han direktør for Frankfurt bys nerveklinikk. Han regnes som den første legen som begynte å behandle barn med psykiske lidelser. Heinrich Hoffmann skreiv en rekke bøker i tillegg til *Der Struwwelpeter oder lustige Geschichten und drollige Bilder*.

## Referanser


## Eksterne lenker
* 
* 
* 
*  Kort om boka ''Busteper''
*  Heinrich Hoffmann-museet i Frankfurt